Valdības rezidences galvenais peļu mednieks

Valdības rezidences galvenais peļu mednieks () ir tituls, kas tiek piešķirts kaķim, kurš oficiāli dzīvo Lielbritānijas premjerministra rezidencē Dauningstrītā 10. Kaķi, kas Lielbritānijas valdības rezidencē strādā par peļu medniekiem, tur dzīvo kopš 16. gadsimta, taču oficiāli ieraksti par tiem tiek glabāti tikai kopš 1929. gada. Galvenā peļu mednieka tituls oficiāli ir piešķirts tikai vienam šādam kaķim: Lerijam, kurš šo amatu ieņem kopš 2011. gada.
 Vēsture 
Atskatoties pagātnē, tiek uzskatīts, ka pirmais peļu mednieks Valdības namā bija kardināla Tomasa Volsija, karaļa Henrija VIII lorda kanclera,  mājdzīvnieks. Pēc Informācijas brīvības likuma pieņemšanas 2005. gada 4. janvārī tika publicēti visi ieraksti par kaķiem, kas jebkad dzīvojuši Valdības namā. Agrākais šāds ieraksts ir datēts ar 1929. gada 3. jūniju, kad A. E. Banhems no Valsts kases pilnvaroja Valdības nama personāla vadītāju "tērēt 1 pensu dienā kaķa uzturēšanai". 1932. gada aprīlī pabalsts tika palielināts līdz 1 šiliņam un 6 pensiem (18 pensiem) nedēļā jeb nedaudz vairāk par 2,57 pensiem dienā. Līdz 21. gadsimta sākumam peļu mednieka uzturēšanas izmaksas bija 100 mārciņas gadā. Kaķi, kas dzīvo Dauningstrītā, ne vienmēr pieder premjerministram, un galvenā peļu mednieka amats reti sakrīt ar premjerministra amatu. Visilgāk Dauningstrītā nostrādājušais kaķis ir Pīters III, kurš vairāk nekā 16 gadus nostrādāja piecu dažādu premjerministru vadībā: Klementa Etlija, Vinstona Čērčila, Entonija Īdena, Harolda Makmillana un Aleka Daglasa-Hjūma.
Pēc tam, kad kaķis Hamfrijs 1997. gada novembrī pameta Dauningstrītu, desmit gadus tur nebija neviena kaķa. 2007. gada 11. septembrī rezidencē ievācās jauns kaķis Sibilla. Kaķa īpašnieks bija toreizējais finanšu ministrs Alisters Dārlings, kurš dzīvoja Dauningstrītā 10 (toreizējais premjerministrs Gordons Brauns dzīvoja blakus Dauningstrītā 11). Sibilla pameta rezidenci 2009. gada janvārī. un nomira 2009. gada 27. jūlijā pēc īsas slimības. 2011. gada janvārī, kad kaķa nebija klāt, ēkā tika pamanītas žurkas, par kurām, kā ziņoja ITN, " žurkas divreiz televīzijas pārraižu laikā bija uzskrējušas pa ēkas kāpnēm". Premjerministra pārstāvis tolaik sacīja, ka darbiniekiem nebija plānu ievest kaķi, lai risinātu šo problēmu. Tomēr nākamajā dienā BBC ziņoja, ka pārstāvis bija teicis, ka "ir daži darbinieki, kas atbalsta jauna kaķa nolīgšanu". 2011. gada 14. februārī tika atklāts, ka uz Dauningstrītu ir atvests kaķis vārdā Lerijs, lai risinātu šo problēmu. Laikraksts "The London Evening Standard" ziņoja, ka peļu mednieku izvēlējies premjerministrs Deivids Kamerons un viņa ģimene Batersi suņu un kaķu patversmē. Lerijs pašlaik ieņem galvenā peļu mednieka amatu, kļūstot par pirmo kaķi Dauningstrītā, kam oficiāli piešķirts šis tituls. Apzīmējums "Dauningstrītas galvenais peļu mednieks" neoficiāli tika piešķirts arī Hamfrijam pēc tam, kad viņš pameta Dauningstrītu 10.
 Galveno peļu mednieku saraksts 
 Vārds sāka dienestu beidza dienestu premjerministrs (-i) Atsauces Vekselis 1924 ap 1930 Ramzejs Makdonalds Pīters 1929 1946 Stenlijs Boldvins, Ramzejs Makdonalds, Nevils Čemberlens, Vinstons Čērčils, Klements Etlijs Minhenes peļu junkurs 1937—1940 1943 Nevils Čemberlens, Vinstons Čērčils Nelsons 1940-tie Vinstons Čērčils Pīters II 1946 1947 Klements Etlijs Pīters III 1947 1964 Klements Etlijs, Vinstons Čērčils, Entonijs Īdens, Harolds Makmillans, Aleks Daglass-Hjūms Peta 1964 ap 1976 Aleks Daglass-Hjūms, Harolds Vilsons, Edvards Hīts Vilberforss 1973 1987 Edvards Hīts, Harolds Vilsons, Džeimss Kelahans, Mārgarita Tečere Hamfrijs 1989 1997 Mārgarita Tečere, Džons Meidžors, Tonijs Blērs Sibilla 2007 2009 Gordons BraunsLerijs 2011 pašlaik Deivids Kemerons, Terēza Meja, Boriss Džonsons, Liza Trasa, Rišī Sūneks, Kīrs Stārmers Freija 2012 2014 Deivids Kemerons
 Atsauces 

 Ārējās saites 
 Gov.UK Prime Minister 
 10 Downing Street official website 
 Official Chief Mouser Page at 10 Downing Street Web Site 

Kategorija:Slaveni dzīvnieki
Kategorija:Kaķi